Velkommen til TSV’s ordinære generalforsamling for 2019.

Hermed beretning om bestyrelsens arbejde i året 2019, men da vi grundet coronasituationen først nu med ca ½ års forsinkelse kan afholde den ordinære generalforsamling, vil jeg også komme ind på det, vi har arbejdet med i 2020 frem til d.d.

Bestyrelsen har været samlet til 5 møder 2019 og deltaget i en del separate møder med bl. a. Nordfyns Kommune, Vandrådet og Danske Vandværker.

TSV forsyner os fortsat med fint velsmagende drikkevand, som løbende er under kontrol af et uvildigt laboratorium.

Værket kører upåklageligt, vi har haft en enkelt utæthed på installationen i værket, som hurtigt blev udbedret, så nu er alt i orden.

Vi har nu 685 forbruger.

Vi har dog fortsat her i -19 og -20 haft ekstra udfordringer idet vi, som mange andre vandværker i kommunen, fortsat har desphenyl chloridason i to af vores boringer i mængder der overskrider gældende grænseværdi, men dog meget langt fra noget der kan betegnes som sundhedsfarligt i h.t. sundhedsstyrelsens udmelding.

Nordfyns Kommune har udstedt påbud til TSV og andre vandværker om at foranledige at indholdet, af desphnyl choridazon i det vand der pumpes ud kommer under grænseværdien.

Desuden har vi fået pålæg om at skabe en større forsyningssikkerhed, dette på trods af, at TSV i mere end 50 år har forsynet forbrugerne uden svigt.

 1/5

Vi havde fået en frist frem til juni 2019 til at klare disse forhold, i den periode havde vi sammen med øvrige vandværker fået dispensation fra grænseværdien, men som situationen udviklede sig var det ikke realistisk at denne frist kunne overholdt, hvilket Nordfyns Kommune erkendte og man forlængede dispensation til juni 2022.

Bestyrelsen har fremsendt en handleplan til Nordfyns Kommunen, der angiver at vi påregner at kunne levere vand der holder sig under grænseværdien vedr. desphenyl chloridazon og skabe forsyningssikkerhed ved at etablere en rørforbindelse til Nordfyns Vandværk (NV) som har en pæn stor ledning liggende oppe ved Tørresøvej, og derigennem også forøge forsyningssikerheden.

Ved at købe lidt vand hos NV og blande det med vores eget kan vi fint holde os under den grænseværdi som myndighederne kræver.

Dette forudsætter selvfølgelig, at Nordfyns Vandværk (NV) kan levere rent vand.

Af forskellige grunde har det p.t. vist sig ret vanskeligt at få denne forudsætning opfyldt.

Derfor har bestyrelsen set sig om efter andre muligheder, bl. a. har vi haft møde med VandcenterSyd for at høre, om de kunne hjælpe med at fremskaffe rent vand til vores vandværk.

Efter et møde ved vandværket i Tørresø vendte VandcenterSyd tilbage med en fin grundig redegørelse for, hvordan de så situationen for Tørresø Strands Vandværk, selvfølgelig på baggrund af vores geografiske beliggenhed her ved den Nordfynske kyst.

 2/5

VandcenterSyds redegørelse endte ud i en konklusion, der anbefaler os at gå i samarbejde med de øvrige vandværker i det nordfynske område.

For at fremskaffe rent drikkevand til vores vandværks forbrugere er vi gået i dialog med vandværkerne: Otterup Vandværk, Hasmark Vandværk, Hasmark Strands Vandforsyning, Nordfyns Vandværk, og Ørritslev Vandværk om at få vand fra 2 boringer ved Pugholm, som man p.t. har gode forventninger til.

Vi har foreløbig accepteret at deltage i udgifterne til at få vurderet værdien af den landbrugsjord, hvori boringerne er udført samt udgifterne til at få boringerne prøvepumpet og vandet analyseret, for derved at sikre os, at boringerne kan levere tilstrækkeligt vand og at vandet har den rette kvalitet, før der arbejdes videre med at få vandet frem til vores forbrugere

Her har vi p.t. bundet os til at betale ca. kr. 25-30.000,- for at få en afklaring af de to boringer ved Pugholm, hvilket selvfølgelig er en brøkdel af, hvad vi må forvente, der bliver den samlede udgift ved at få ført rent vand frem til alle os forbrugere.

Men som det fremgår af TSVs regnskab, som gennemgås senere, så er vi pænt polstret og som det også fremgår, så foreslår bestyrelsen den faste afgift hævet lidt, som en begyndelse på at imødegå de øgede udgifter, vi må forvente der er ved at fremskaffe rent drikkevand.

I 2019 har vi ikke konstateret brud ved TSV’s anlæg i terræn. Dette viser at vi har fat i den rigtige ende m.h.t. renovering, hvor vi får gl. defekte målerbrønde, stik og anboringer udskiftet - for få år siden var vi oppe på at have 12-14 brud pr. år. Disse brud skete altid ved gl. brønde/gl. anboringer.

 3/5

Vi arbejder løbende på at renoverer/udskifte disse ”ømme” brønde/anboringer, og det sker i det omfang TSV har økonomi til det.

På trods af denne indsats har vores årsopgørelse nu i marts vist at vandspildet ikke holdt sig under de tilladte 10%, men er på 11,68%, beregnet på baggrund af indkomne aflæsninger fra os sommerhusejere.

TSV har i 2019 udpumpet 18.571m3 og solgt 16.402m3 vand i h.t. aflæsningerne.

Bestyrelsen arbejder på at finde årsagen til dette vandspild.

Ved en aflæsning d.d. kan vi konstaterer at værket har udpumpet 2700 m3 mere i det forløbne år i forhold til tilsvarende periode sidste år - vi tilskriver dette coronasituationen, der har tilskønnet til væsentlig flere ophold i sommerhusene.

Der er i efteråret udført stikprøvekontrol på målerne i det vi kalder parti 2 og den har vist at målerne er ok og kan køre videre en periode mere.

Vi arbejder fortsat hen i mod at kunne kommunikere med jer andelshavere rent elektronisk, så vi fremover bl. a. kan spare udgifter til porto, derfor opfordres I til at sende jeres e-mail adresse og mobiltlf. nr. til vandværket, hvilket kan gøres via TSVs hjemmeside.

På hjemmesiden vil I kunne finde de væsentligste oplysninger om Vandværket, bl.a. rapporter fra eurofins.

I vinteren 2019/2020 hørte vi ikke om frostsprængning i vort område, men vi opfordre fortsat til at man lukker respektive stophane og tømmer sit anlæg for vand inden det bliver frostvejr.

4/5

Jeg vil slutte med at takke bestyrelsen for det gode samarbejde vi har haft i det forløbne år.

Til Niels Peder, som nu ønsker at træde ud af bestyrelsen, skal lyde særlig tak for mange års ihærdigt arbejde i bestyrelsen, og jeg vil især takke dig for din mangeårige indsats som næstformand og tak for det fine samarbejde vi har haft i den forbindelse. Du har været vandværket en god mand med din økonomiske og juridiske indsigt, den har vi i bestyrelsen haft rigtig god gavn af – du ønskes held og lykke fremover.

Der skal også lyde en tak til Camilla fra Otterup Vandværk for et godt samarbejde og for en fin og effektiv administration af vores vandværk.

Til jer fremmødte og dirigenten vil jeg sige, at i fald der er spørgsmål til beretningen, er de velkomne og jeg vil søge at besvare dem bedst muligt.

Generalforsamlingen 2020.09.17.

Nels Birkenfeldt/Formand for TSV

 5/5